# Kup Község Roma Nemzetiségi

# Önkormányzat Képviselő-testülete

**8595 Kup Fő utca 76.**

Szám: Pk 14-4/2021..

## **J E G Y Z Ő K Ö N Y V**

### **Készült:** Kup Község Roma Nemzetiségi Önkormányzat Képviselő-testületének 2021. augusztus 5-én 15.00 órától tartott üléséről.

**Ülés helye:** Polgármesteri Hivatal

8595 Kup Fő utca 76.

**Jelen vannak**: Sárközi Tibor elnök

Nagyné Sárközi Szandra elnökhelyettes

Nagy István Zoltán képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Sárközi Tibor elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. Tisztségviselők, képviselők tiszteletdíjának megszüntetése
2. Javaslat kitüntetésre
3. Együttműködés a települési önkormányzattal falunapi rendezvényre

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

## **1) Tisztségviselők , képviselők tiszteletdíjáról lemondás**

**Sárközi Tibor elnök** javasolta a képviselő-testületnek – mint előzetesen már egyeztettek erről -, hogy 2021. augusztus 1-től kezdődően valamennyien – elnök, elnökhelyettes, képviselő – mondjanak le a tiszteletdíjról, így a fennmaradó összeget a nemzetiségi közösség céljaira használhatnák fel.

A képviselők a javaslattal egyetértettek.

Az elnök kérte a képviselőket a szavazásra:

Kup Község Roma Nemzetiségi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**8/2021. (VIII.5.) KRNÖ határozat**

Kup Község Roma Nemzetiségi Önkormányzat Képviselő-testülete a nemzetiségi önkormányzat elnökének, elnökhelyettesének és képviselőjének tiszteletdíját 2021. augusztus 1-i hatállyal megszünteti.

Felkéri a képviselő-testület a jegyzőt, hogy a számfejtés megszüntetéséről a MÁK Veszprém megyei Igazgatósága felé intézkedjen.

**Felelős**: jegyző

**Határidő**: azonnal

**2.) Javaslat kitüntetésre**

**Előadó: Sárközi Tibor elnök**

**Sárközi Tibor elnök** szóban ismertette az Országos Roma Önkormányzat levelét, melyben Mezei Istvánt állami kitüntetésre javasolta, s kérte a Roma Önkormányzatot, hogy támogassa a javaslatot. (A levél és Mezei István önéletrajza a jkv. 3. melléklete) Kérte a képviselőket támogassák a javaslatot.

Hozzászólás nem volt, a képviselők a javaslattal egyetértettek.

Kup Község Roma Nemzetiségi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**9/2021. (VIII.5.) KRNÖ határozat**

Kup Község Roma Nemzetiségi Önkormányzat Képviselő-testülete egyetért az Országos Roma Önkormányzat javaslatával és támogatja Mezei István állami kitüntetésre felterjesztését.

Felkéri a képviselő-testület az elnököt, hogy a támogató javaslatot az Országos Roma Önkormányzat részére küldje meg.

**Felelős**: elnök

**Határidő**: azonnal

**3.)Együttműködési megállapodás a település önkormányzattal falunapi rendezvényre**

**Előadó: Sárközi Tibor elnök**

**Sárközi Tibor elnök**  szóbeli előterjesztésben elmondta, hogy a Kup községben a falunapi rendezvényt augusztus 14-én tartják, s az önkormányzat szeretné, ha a lebonyolításban a nemzetiségi önkormányzat is részt venne. A falunapi vendéglátás (vacsora) közös együttműködésben készülne, az együttműködök a hagyományos ételeket készítenék el: pl. a német nemzetiségi önkormányzat sváb ételt készít, a Háromhatár Kulturális Egyesület erdélyi ételt, saját részükről pedig a cigány hagyományoknak megfelelően készítenék az ételt. Az eszközöket az önkormányzat biztosítja, az alapanyagokat azonban a roma nemzetiségi önkormányzat saját költségvetéséből fedezi. Javasolja, hogy az együttműködést foglalják írásba, az együttműködési megállapodás tervezetét ismertette. (jkv. 4. melléklete)

Az elnök kérte a képviselőket a szavazásra:

A képviselő-testület 3 igen szavazattal – ellenszavazat és tartózkodás nélkül – a következő határozatot hozta:

**10/2021. (VIII.5.) KRNÖ határozat**

Kup Község Roma Nemzetiségi Önkormányzat Képviselő-testülete együttműködési megállapodást köt Kup község Önkormányzatával a településen 2021. augusztus 14-én tartandó falunapi rendezvényen való részvételről.

Más tárgy, bejelentés nem volt, az elnök az ülést 16.00 órakor bezárta.

k.m.f.

Sárközi Tibor Nagy István Zoltán

elnök jegyzőkönyv hitelesítő